Συνελήφθη χθες συγγενής του Κυριάκου Μητσοτάκη εις βάρος του οποίου εκκρεμούσαν καταδίκες για επιταγές, όταν επιχείρησε να εισέλθει στην Βουλή.

Η εξακρίβωση έγινε το μεσημέρι από το σύστημα Πανελλαδικού Δικτύου Πληροφορικής «police on line» που έχει εγκατασταθεί στη Βουλή.

Μετά τη διαπίστωση ενημερώθηκε το τηλεφωνικό κέντρο της Άμεσης Δράσης, προσήλθε στη Βουλή περιπολικό και τον προσήγαγε στο Α.Τ. Συντάγματος.

Ο ξάδελφος του Κυριάκου Μητσοτάκη επρόκειτο να συναντηθεί με βουλευτή της ΝΔ από την Κεντρική Μακεδονία, όπως προκύπτει από την άδεια εισόδου.

Την ίδια ημέρα πραγματοποιήθηκε και η ομιλία του Κυριάκου Μητσοτάκη στης ΚΟ της ΝΔ.

Υπενθυμίζεται ότι αυτή ήταν η τρίτη σύλληψη επισκέπτη μέσα σε λίγες μέρες, και δη... αρίστων, καθώς την προηγούμενη εβδομάδα είχαν συλληφθεί ένα πρόσωπο με καταδίκες που πήγαινε στα γραφεία της ΝΔ να συναντήσει βουλευτή Δωδεκανήσου και ένα δεύτερο πρόσωπο που είχε άδεια εισόδου από το ΠΑΣΟΚ.